stanford-oval/wikipedia huggingface dataset:
M-Sport World Rally Team
Historia > Kausi 2013

Kaudella 2013 talli sai sponsorikseen Qatarin valtion ja talli kilpaili nimellä Qatar M-Sport World Rally Team. Kuljettajina toimivat Mads Østberg ja Jevgeni Novikov. Samalla kaudella toimi myös toinen talli Qatar World Rally Team, jossa ajoi Thierry Neuville.
Historia > Kausi 2014

Kaudelle 2014 tallissa ajoivat Mikko Hirvonen ja Elfyn Evans. Hirvonen saavutti kolme palkintokorokesijoitusta Portugalin, Katalonian ja Walesin ralleista. Loppupisteissä Hirvonen sijoittui neljänneksi. Kauden päätteeksi Hirvonen ilmoitti lopettavansa MM-sarjan kiertämisen.
Historia > Kausi 2015

Kaudella 2015 tallissa ajoivat Elfyn Evans ja Ott Tänak.
Historia > Kausi 2016

Kaudella 2016 tallissa ajoivat Mads Østberg ja Eric Camilli.
Historia > Kausi 2017

Kaudella 2017 tallissa ajoivat Sébastien Ogier, Elfyn Evans ja Ott Tänak. Ogier voitti kuljettajien maailmanmestaruuden.
Historia > Kausi 2018

Kaudelle 2018 talli vaihtoi takaisin nimekseen M-Sport Ford World Rally Team. Kuljettajina jatkoivat Sébastien Ogier ja Elfyn Evans ja kolmansina kuljettajina Teemu Suninen ja Eric Camilli.
Historia > Kausi 2019

Kaudella 2019 tallissa ajoivat täyden sarjan Elfyn Evans ja Teemu Suninen.
Historia > Kausi 2020

Kaudella 2020 tallissa ajavat täyden sarjan Esa-Pekka Lappi ja Teemu Suninen, sekä brittiläinen Gus Greensmith, joka ajaa vain yhdeksän osakilpailua.
Historia > Kausi 2021

Kaudella 2021 tallissa ajaa täyden sarjan brittiläinen Gus Greensmith. Tulokaskuski Adrien Fourmaux ja tallissa jatkava Teemu Suninen ajavat vain osan osakilpailuista.
Historia > Kausi 2022

Kaudella 2022 otettiin käyttöön uusi Rally1-sääntöjen mukainen Ford Puma Rally1. Autossa on hybridijärjestelmä, joka ottaa energiaa talteen jarrutuksissa. M-Sportin Malcolm Wilson arvioi Rally1-autojen maksavan noin miljoona euroa, kun sääntöjä vielä hiottiin tammikuussa 2020. Wilsonin mukaan vihreät arvot ja hybridijärjestelmien käyttö palauttaisi sponsorien kiinnostuksen ja kääntäisi laskusuunnan.
M-Sport Ford sitoutui Hyundain ja Toyotan kanssa kolmeksi vuodeksi hybridijärjestelmiä käyttäviin Rally1-autoihin.
Kreikkalainen Jourdan Serderidis oli ensimmäinen yksityisasiakas, joka osti Puma Rally1 -auton.
Historia > Kausi 2023

Kaudella 2023 tallissa ajoi Ott Tänak. Tallin toista Rally1-autoa kaudella 2023 ajoi Pierre-Louis Loubet, joka keräsi myös valmistajien pisteitä tallille.
Historia > Kausi 2024

Kaudella 2024 tallissa ajavat Adrien Fourmaux ja Grégoire Munster. Molemmat ajoivat M-Sportin Rally2-autoilla edellisellä kaudella. Lisäksi Fourmaux ajoi tallin Rally1-autoa Japanissa ja Munster ajoi Jourdan Serderidisin omistamaa autoa Chilessä sekä Keski-Euroopan rallissa. Kaudelle 2024 talli pyrki parantamaan Rally1-luokan Puman luotettavuutta ja kehittää autoon uuden takasiiven.
Historia > Kausi 2025

Kaudella 2025 tallissa ajavat Grégoire Munster ja Josh McErlean. McErlean kilpaili edellisellä kaudella WRC2-sarjassa ja on ajanut myös rallin EM-sarjassa. McErleanin tukena toimii Motorsport Ireland Rally Academy ja hänen kartanlukijansa on Eoin Treacy. Edellisellä kaudella Mārtiņš Sesks ajoi muutamia kilpailuja ja ajaa osan kaudesta.
Rallin MM-sarjan tulokset

| Väri | Tulos |
| --- | --- |
Kulta: Voittaja
Hopea: Toinen sija
Pronssi: Kolmas sija
Vihreä: Pistesijoitus
Sininen: Maaliin pistesijojen ulkopuolella
Sininen: Ei sijoittunut (NC)
Violetti: Keskeytti (Kesk.)
Punainen: Karsiutui (DNQ)
Punainen: Esikarsiutui (DNPQ)
Musta: Hylättiin (DSQ)
Valkoinen: Ei startannut (DNS)
Vaaleansininen: Vain harjoituksissa (PO)
Vaaleansininen: Perjantain testikuljettaja (TD)
Tyhjä: Kilpailu peruttiin (C)
Tyhjä: Ei harjoituksissa (DNP)
Tyhjä: Loukkaantunut tai sairas (Louk.)
Tyhjä: Kilpailukiellossa (EX)
Tyhjä: Ei saapunut (DNA)
Tyhjä: Vetäytyi (WD)
Lihavoitu: Paalupaikka
Kursivoitu: Nopein kierros
† – keskeytys ajoi yli 90 % kilpailupituudesta ja sai tuloksen.
Yläindeksi numero – Pistesijoitus sprinttikilpailussa Power Stage -erikoiskokeella.
* – Fanboost
G – Nopein aika-ajon lohkovaiheessa
Rallin MM-sarjan tulokset

| 2022 | Ford Puma Rally1 |  Craig Breen |  |  |  |  |  |  |  |  |  |  |  |  |  |  |  |  | 257 | 3. |
| 2022 | Ford Puma Rally1 |  Gus Greensmith |  |  |  |  |  |  |  |  |  |  |  |  |  |  |  |  | 257 | 3. |
| 2022 | Ford Puma Rally1 |  Pierre-Louis Loubet |  |  |  |  |  |  |  |  |  |  |  |  |  |  |  |  | 257 | 3. |
| 2022 | Ford Puma Rally1 |  Lorenzo Bertelli |  |  |  |  |  |  |  |  |  |  |  |  |  |  |  |  | 257 | 3. |
| 2022 | Ford Puma Rally1 |  Jourdan Serderidis |  |  |  |  |  |  |  |  |  |  |  |  |  |  |  |  | 257 | 3. |
| 2023 | Ford Puma Rally1 |  | MON | SWE | MEX | CRO | POR | ITA | KEN | EST | FIN | GRE | CHL | EUR | JPN |  |  |  | 287 | 3. |
| 2023 | Ford Puma Rally1 |  Ott Tänak |  |  |  |  |  |  |  |  |  |  |  |  |  |  |  |  | 287 | 3. |
| 2023 | Ford Puma Rally1 |  Pierre-Louis Loubet |  |  |  |  |  |  |  |  |  |  |  |  |  |  |  |  | 287 | 3. |
| 2023 | Ford Puma Rally1 |  Adrien Fourmaux |  |  |  |  |  |  |  |  |  |  |  |  |  |  |  |  | 287 | 3. |
Käännös suomeksi
Berliinin kriisi

Berliinin muurin rakentamista 20. marraskuuta 1961, 11 päivää kriisin päättymisen jälkeen.
Berliinin kriisi (saks. Berlin-Krise) oli viimeinen merkittävä kylmän sodan aikainen poliittis-sotilaallinen tapahtuma Euroopassa, joka tapahtui 4. kesäkuuta – 9. marraskuuta 1961 välisenä aikana, ja mikä johtui Saksan (jaettuna silloin Länsi- ja Itä-Saksoihin) pääkaupungin Berliinin statuksesta. Neuvostoliitto loi ultimaatumin, jossa se vaati länttä vetämään sotilasjoukkonsa pois Länsi-Berliinistä. Kriisi päättyi Berliinin muurin rakentamiseen. Kriisin aikana järjestettiin Moskovassa 22. Neuvostoliiton kommunistisen puolueen kokous, johon Kiinan kommunistinen puolue osallistui viimeisen kerran.
Kriisiin liittyy läheisesti Kuuban vallankumous, keväällä tapahtunut Yhdysvaltain järjestämä Sikojenlahden maihinnousu Kuubaan ja Yhdysvaltain ohjusten sijoitus Turkkiin, mikä johti seuraavana vuonna Kuuban ohjuskriisiin Neuvostoliiton sijoitettua ohjuksiaan Kuubaan.
Suomessa Berliinin kriisiin liittyi Neuvostoliiton lähettämä nootti Suomelle sotilaallisista konsultaatioista ja siihen liittynyt noottikriisi.
Berliinin kriisin aikaan tapahtui myös Neuvostoliiton Tsar-bomba-ydinkoe, 30. lokakuuta 1961.
Kirjallisuutta

Liimatainen (Urho Kaleva Kekkonen): ”Berliinin kriisi ja Kauko-itä”, Pahaksi on päässyt, s. 125–128.  Helsinki:  Otava, 1970.  Julkaistu alun perin Suomen Kuvalehdessä 28.3.1969 n:o 13 otsikolla ”Berliinin kriisi ja Kauko-itä”. Tilaajille
Toni R. Toivonen

Toni R. Toivonen (s. 1987) on suomalainen kuvataiteilija.
Taide

Toivonen on tunnettu ”eläin-messinki-teoksistaan”, joissa kuolleen eläimen ruumis on käymisprosessin tuloksena jättänyt jälkensä metallilevylle, "Näin syntynyt teos ei esitä eläintä - vaan eläin, ja sen viimeinen läsnäolo ovat teoksessa todella". Hän on ”mädättämällä hapetettu” -tekniikan luoja.
Toivonen työskentelee myös muilla mediumeilla, joista monet ovat uusia tai taiteen kentällä vähemmän käytettyjä. Eri tekniikoilla toteutetuille teoksille yhteisenä teemana voidaan pitää läsnäoloa. Toivonen käyttää teoksissaan eläimiä, jotka ovat kokeneet luonnollisen kuoleman tai tulleet lopetetuksi sairauden tai muun syyn johdosta, eivät teoksen takia.
Taide > Konteksti

Toivosen tekemistä on vaikea laittaa perinteisiin kuvataiteen kategorioihin. Hänen eläin-messinkiteoksiaan on verrattu muun muassa perinteisen valokuvan kehittämisprosessiin, kuten tekee Antti Nylén kirjassaan Johdatus Filmiaikaan. Toivosen teoksissa on käsitteellisen maalaamisen elementtejä (Duchamp). Toivonen itse kertoo teoksen olevan paljolti myös prosessissa: ”Syntynyt teos on eräänlainen reliikki tapahtuneesta”, ”tapahtumapaikka” (Hermann Nitsch lähde?. Toni R. Toivosen teokset voidaan nähdä eräänlaisena reaktiona tämän päivän post-internet ja digitaaliselle -taiteelle, käsitellen läsnäoloa, jotakin konkreettista.
Taide > Taideopinnot

Toivonen on opiskellut Turun Taideakatemiassa (Kuvataiteilija AMK) vuosina 2008-2012 (pääaineenaan maalaus) sekä Taideyliopiston Kuvataideakatemiassa Helsingissä (pääaineenaan maalaus), josta hän valmistui kuvataiteen maisteriksi vuonna 2016. lähde?
Ura

Toivosen teoksia on ollut esillä Suomessa yksityisnäyttelyissä muun muassa Galerie Forsblomilla, Historian- ja Nykytaiteenmuseo Aboa Vetus & Ars Novassa. Kansainvälisesti Toivosen teoksia on esitetty ryhmänäyttelyissä muun muassa New Yorkissa, Lontoossa, Krakovassa, Triestessä sekä kansainvälisillä messuilla muun muassa The Armory Show New Yorkissa, Art Miamissa, CHART Art Fair Köpenhaminassa. Lontoon kansainvälisessä Cork Street Open Exhibition -taidekilpailussa Toivonen on palkittu kahdesti ja hän on voittanut myös nuorille taiteilijoille suunnatun kansainvälisen The Art of Basware -kilpailun. Hänen teoksiaan on useissa suomalaisissa taidekokoelmissa, muun muassa Nykytaiteen Museo Kiasma, Sara Hildénin taidemuseo, Vantaan taidemuseo, Saastamoisen Säätiö, Jenny ja Antti Wihurin rahaston taidekokoelma ja Heinon taidesäätiön kokoelma, myös kansainvälisistä taidekokoelmista muun muassa Handelsbankenin taidekokoelma.
Toivonen asuu ja työskentelee metsän keskellä Hämeenkoskella. Hänellä on vaimo ja kaksi lasta. Häntä edustaa Suomessa ja kansainvälisesti Galerie Forsblom.
Linux-ytimen aikajana

Tämä on luettelo Linux-ytimen julkaisuista.
Versiosta 2.6 alkaen parittoman numeron ”kehitysversiosta” on luovuttu ja kehitysversiot ovat linux-next -versiohallinnassa. Pitkäaikaisen tuen versioita (LTS) ylläpidetään useista vanhoista versioista. Erityisversioista luopumisen lisäksi pääversionumeroa muutetaan säännöllisesti. Vakaan päähaaran version julkaisun jälkeen julkaistaan joukko päivitysversioita. Päähaaran versioita edeltää sarja "julkaisukandidaatteja" (-rc) joissa uudet muutokset ovat mukana.
Lisäksi erittäin pitkällä aikavälillä tuetaan Super Long Term Support (SLTS) -versioita CIP-projektissa.
Pitkän aikavälin versioiden tuen kestoa päätettiin lyhentää vuonna 2023 vanhojen versioiden ylläpidon vaatiman työmäärän vuoksi. Työuupumus on riski vapaaehtoisille ylläpitäjille.
Aiheesta muualla

KernelNewbies: LinuxVersions (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Linux (Kernel)
Käännös suomeksi
Sandokan (piirrossarja)

| Sandokan - merten tiikeri> Sandokan |
| --- | --- |
Tyyli:  piirrossarja
Kestoaika:  noin 25 minuuttia
Alkuperämaa:   Espanja  Taiwan
Verkko:   MTV3, MTV Juniori, Ruutu+ Lapset
Tuotantokausia:  1
Jaksoja:  26
Tuotanto
Tuottaja(t):  Claudio Biern Boyd
Käsikirjoittaja(t):  Dave Mallow, Doug Stone
Säveltäjä(t):  Jordi Doncos
Tuotantoyhtiö(t):  BRB Internacional
Aiheesta muualla
IMDb 
Sandokan on espanjalais-taiwanilainen piirrossarja, joka valmistui vuonna 1992.
Suomessa sarjaa esitettiin 1990-luvulla MTV3-kanavalla ja myöhemmin useampia kertoja uusintana. Viimeisin uusinta sarjasta on esitetty Ruutu+ Lapset -kanavalla 2013. Sarja on julkaistu suomeksi dubattuna myös 4×50 minuutin VHS-kasettikokoelmana.
Juoni

Piirrossarja kertoo Malesian tiikeri Sandokanista, jonka vanhemmat olivat suuria hallitsijoita. Eräs heidän läheisimmistä liittolaisistaan, James Brooke, paljastuu petturiksi ja syöksee Sandokanin vanhemmat vallasta, jolloin nuori Sandokan pakenee vannoen kostavansa vanhempiensa kohtalon. Vartuttuaan aikuiseksi hän kerää uskollisen miehistön ja alkaa purjehtia laivallaan Eteläistä Kiinan merta löytääkseen petollisen James Brooken, joka sittemmin on vaihtanut nimensä "Sarawikin Rajahiksi". Sandokanilla ja hänen miehistöllään on paha maine merirosvoina lähinnä Rajahin keksimien valheiden vuoksi, vaikka Sandokan miehineen on ryöstänyt ainoastaan Rajahin laivoja. Tosiasiassa Sandokan on kruunun todellinen perillinen.
Elokuvaversio

Sarjan jaksoista on koostettu myös noin 75 minuuttia pitkä televisioelokuva. Suomenkielisestä jälkiäänityksestä vastasi Oy PVP Voice Ab. Rooleissa mm. Anssi Känsälä, Elise Langenoja, Sari Moilanen, Arto Nieminen, Antti Raekallio, Velimatti Ranta, Pasi Ruohonen, Juuso Pekkinen, Pauli Virta ja Juha Paananen.
Keskeisiä hahmoja

Sandokan: Sarjan päähenkilö. Sarawatin (Sarawikin) kruununperillinen, joka johtaa omaa "merirosvojoukkoaan".
Sarawikin Rajah: Sandokanin päävastustaja, joka varasti Sarawikin kruunun hänen perheeltään. Rajah on tyrannimainen ja julma ahmatti, jonka viha on armottomimmillaan erityisesti hänen ollessaan nälkäinen, kuten hän lähes aina onkin.
Lordi James: Labuan saaren kuvernööri. Rajah on teeskennellyt olevansa hänen ystävänsä vuosikaudet. Tämän ansiosta Lordi James luulee Sandokania pahaksi merirosvoksi, kun muita todisteita ei ole.
Lady Marianna: Lordi Jamesin veljentytär ja Sandokanin rakastettu. He tapaavat jo sarjan alkuvaiheessa. Labuanin alkuasukkaat kutsuvat Mariannaa Labuanin helmeksi tämän kauneuden vuoksi.
Paroni William: Sandokanin toinen vastustaja. Hän on Lordi Jamesin sotajoukkojen komentaja. Hän vihaa Sandokania erityisesti sen takia, että Paroni on myös rakastunut Mariannaan ja yrittää lannistumatta saada hänet itselleen. Luonteeltaan Paroni William on leuhka, röyhkeä, omahyväinen ja kiero.
Yanez: Sandokanin oikea käsi ja hänen pitkäaikainen ystävänsä. Yanez komentaa merirosvojoukon toista laivaa.
Crackers: Merirosvojoukon papukaija, jolla on silmälappu ja puujalka. Hänellä on paha tapa häiritä muiden rauhaa ja ärsyttää heitä ainaisella kerskailulla siitä, kuinka urhea ja korvaamaton hän on. Tosin hänen apunsa tukalissa tilanteissa toisinaan todellakin ovat tarpeen.
Kapteeni Giro. Sandokanin laivan ruorimies.
Malco: Laivan tähystäjä. Yksi Sandokanin rohkeimmista miehistä. Hän on harvasanainen, mutta taistelee sitäkin taidokkaammin.
Sambiglion: Merirosvojoukon isokokoisin ja vahvin. Hän on myös yksi Sandokanin luottomiehistä.
Patan: Viiksekäs ja roteva Patan on merirosvojoukkojen parhaita miehiä. Patanin erikoisalaa on vakoilu.
Bisango: Kuuluu Sandokanin joukkoon, mutta hänellä ei ole tarinassa suurta roolia.
Surama: Neito, jonka merirosvot tapaavat Intiassa. Surama lähtee heidän matkaansa ja myöhemmin hänestä tulee Yanezin kihlattu.
Tremal Nike: Sandokanin ystävä Pangutarangin saarelta. Sandokan on auttanut häntä usein hänen jouduttua pulaan. Kiperin tilanne oli se, kun Sandokan joukkoinen lähti Intiaan pelastamaan Tremal Niken tytärtä Suyodhaman rosvolauman kynsistä.
Tangusa: Yksi Tremal Niken päälliköistä
Cammamuri: Kuuluu Tremal Niken joukkoihin
Suyodhama: Intian rosvolauman johtaja
Shamina: Tremal Niken tytär, jonka Suyodhaman rosvojoukko sieppaa.
Dayakot: Dayakot ovat Romadezin saarella asuva pääkallonmetsästäjäheimo, joka ryöstää ja polttaa laivoja. Heidän päällikkönsä Mingo vihaa Lordi Jamesia, joka aikoinaan puuttui heidän tihutöihinsä.
Jaksot

| # | Suomenkielinen nimi | Englanninkielinen nimi | Uusinta MTV3 kanavalla 1996 |
| --- | --- | --- | --- |
| 1. | Mompracemin merirosvot | The Pirates of Mompracem | 20. helmikuuta 1996 |
| 2. | Risteys | The Crossing | 27. helmikuuta 1996 |
| 3. | Sandokan - labunin helmi | Mariana | 5. maaliskuuta 1996 |
| 4. |  | The Hunt for the Pirate | 12. maaliskuuta 1996 |
| 5. |  | Back in Mompracem | 19. maaliskuuta 1996 |
| 6. |  | The Rebellion of the Dayakos | 26. maaliskuuta 1996 |
| 7. |  | The Shores of Labuan | 2. huhtikuuta 1996 |
| 8. |  | Into the Lion's Mouth | 9. huhtikuuta 1996 |
| 9. |  | Yañez's Plan | 16. huhtikuuta 1996 |
| 10. |  | The Abduction | 23. huhtikuuta 1996 |
| 11. |  | Mompracem in Danger | 30. huhtikuuta 1996 |
| 12. |  | Liberation | 7. toukokuuta 1996 |
| 13. |  | The Kidnapping | 14. toukokuuta 1996 |
| 14. |  | The Search for Dama | 21. toukokuuta 1996 |
| 15. | Ansassa | The Sunderbunds | 28. toukokuuta 1996 |
| 16. |  | The Battle on the Marsh | 4. kesäkuuta 1996 |
| 17. |  | Trapped | 11. kesäkuuta 1996 |
| 18. |  | Escape | 18. kesäkuuta 1996 |
| 19. |  | An Unpleasant Surprise | 25. kesäkuuta 1996 |
| 20. |  | A Marvellous Idea | 2. heinäkuuta 1996 |
| 21. |  | The Kidnapping of Mariana | 9. heinäkuuta 1996 |
| 22. | Sandokan jää vangiksi | Sandokan Taken Prisoner | 16. heinäkuuta 1996 |
| 23. |  | The Pills of Death | 23. heinäkuuta 1996 |
| 24. |  | Toogether Again | 30. heinäkuuta 1996 |
| 25. | Lordi Jamesin vapautus | Lord Guillonk Rescued | 6. elokuuta 1996 |
| 26. |  | A Double Wedding | 13. elokuuta 1996 |
Jaksot > Elokuva

| Suomenkielinen nimi | Englanninkielinen nimi | Vuosi |
| --- | --- | --- |
| Sandokan | Sandokan: The TV Movie | 1995 |
Suomessa julkaistut VHS-kasetit

Suomessa on julkaistu Sandokan-sarjaa VHS-kasetteina kahdessa osassa. 1990-luvun puolivälissä Castle Communications julkaisi sarjaa jaksoon 18 saakka. Julkaisua jatkoi 10 vuotta myöhemmin Pan Vision, joka julkaisi uudestaan myös aiemmat jaksot. Suomenkielisinä ääninä mm. Elise Langenoja, Keijo Romppainen, Pekka Simola ja Pauli Virta.
| Videon nimi | Jaksot |
| --- | --- |
Merirosvot: 1-2
Labuanin helmi: 3-4
Pako kotisaarelta: 5-6
Leijonan kitaan: 7-8
Rohkea suunnitelma: 9-10
Kotisaaren vapautus: 11-12
Kihlajaisjuhlat: 13
Luola: 14
Ansassa: 15-16
Vankitorni: 17-18
Valepuvussa: 19-20
Marianan kidnappaus: 21-22
Yhdessä jälleen: 23-24
Häähumua: 25-26
Euroopan unionin neuvoston puheenjohtajuus

| Euroopan unionin puheenjohtajuus |
| --- | --- |
 Neuvoston tunnus.
 Nykyinen  Puola 1. tammikuuta 2025 lähtien
Virka-asunto:  Europa-rakennus
Nimittäjä:  Kiertävä
Kauden pituus:  6 kuukautta
Perustettu:  1958
Ensimmäinen:   Belgia
Kotisivut:  https://polish-presidency.consilium.europa.eu/
Euroopan unionin neuvoston puheenjohtajuus on Euroopan unionin (EU) jäsenvaltioiden kesken puolivuosittain kiertävä Euroopan unionin neuvoston puheenjohtajuus. Puheenjohtajuudesta käytetään usein myös nimityksiä EU:n puheenjohtajuus tai EU:n puheenjohtajamaa, vaikka tosiasiassa kyseessä on vain EU:n neuvoston eli niin sanotun ”ministerineuvoston” puheenjohtajuus. Neuvoston puheenjohtajuutta ei pidä sekoittaa Eurooppa-neuvoston puheenjohtajaan, Euroopan neuvoston puheenjohtajiin eikä virheelliseen EU-presidentti-käsitteeseen.
Vuoden 2025 tammikuusta kesäkuuhun neuvoston puheenjohtajamaa on Puola.
Puheenjohtajuus

Euroopan unionin neuvoston puheenjohtajuus kiertää unionin jäsenvaltioiden kesken siten, että yksi jäsenvaltio toimii kerrallaan kuuden kuukauden ajan (1. tammikuuta – 30. kesäkuuta tai 1. heinäkuuta – 31. joulukuuta) puheenjohtajamaana.
Lissabonin sopimuksen allekirjoittamisen myötä otettiin käyttöön kolmen peräkkäisen puheenjohtajamaan muodostamat niin sanotut puheenjohtajakolmikot eli ”triot”. Ensimmäisen kolmikon muodostivat Saksa, Portugali ja Slovenia vuoden 2007 alusta alkaen. Kukin kolmikko aloittaa työskentelynsä edellisen kolmikon lopetettua, eikä kolmikon kokoonpano siis muutu kesken sen kauden. Kolmikot tekevät yhdessä 18 kuukautta kattavan pitkäaikaisen suunnitelman omat kautensa kattavien puolivuotisohjelmien lisäksi, ja he tekevät muutoinkin yhteistyötä.
Nykyinen puheenjohtajakolmikko koostuu Puolasta (tammi–kesäkuu 2025), Tanskasta (heinä–joulukuu 2025) ja Kyproksesta (tammi–kesäkuu 2026). Saksan puheenjohtajuuskausi vuoden 2020 jälkipuoliskolla aloitti toisen kierroksen kolmikkojärjestelmässä.
Historia

Euroopan unionin neuvosto on jatkumoa vuonna 1952 perustetulle Euroopan hiili- ja teräsyhteisön ministerineuvostolle. Vuonna 1958 Rooman sopimuksen sen rinnalle muodostettiin myötä Euroopan talousyhteisön neuvosto. Tämän neuvoston ensimmäistä kokousta 25. tammikuuta 1958 johti Belgian ulkoministeri Victor Larock. Talousyhteisön neuvoston kiertävä puheenjohtajuus on nykyisen neuvoston puheenjohtajuuden suora edeltäjä.
Kun Lissabonin sopimus astui voimaan, se perusti Eurooppa-neuvoston virallisena EU-toimielimenä ja sen pysyvän puheenjohtajan viran. Tätä ennen Eurooppa-neuvosto oli ollut epävirallinen, ja puhetta siinä johti EU:n neuvoston puheenjohtajamaan pääministeri tai muu hallituksen päämies. Siten neuvoston puheenjohtajamaalla oli myös tehtävänä edustaa unionia sen ulkopuolella. Eurooppa-neuvoston puheenjohtajan ja korkean edustajan virkojen tullessa pysyviksi 2009 nämä tehtävät päättyivät.
Yhdistyneen kuningaskunnan ilmoittaessa eroaikomuksistaan Eurooppa-neuvosto päätti 2016 poistaa maan neuvoston tulevien puheenjohtajamaiden listalta. Kaikkia sitä seuraavien maiden järjestystä aikaistettiin puolella vuodella, ja vastaliittyneen Kroatian puheenjohtajuuskausi lisättiin alkuvuodelle 2020.
Tehtävät

Euroopan unionin neuvoston puheenjohtajan tehtävänä on pyrkiä löytämään yhteisymmärrystä jäsenvaltioiden välillä ja viemään käsittelyssä olevia lainsäädäntöhankkeita eteenpäin. Vaikka puheenjohtajamaa ei pystykään täysin päättämään, mitä asioita neuvoston tulee käsitellä, sillä on siitä huolimatta jonkin verran valtaa määritellä neuvoston prioriteetteja kautensa aikana.
Neuvostossa jäsenvaltioiden ministerit kokoontuvat kymmenessä eri kokoonpanossa käsiteltävän asian mukaisesti. Puheenjohtajamaan kyseiseen kokoonpanoon osallistuva ministeri johtaa puhetta kokouksessa. Poikkeuksena on ulkoasiainneuvosto, jossa puhetta johtaa unionin ulkoasioiden ja turvallisuuspolitiikan korkea edustaja. Puheenjohtajamaan edustaja on puheenjohtaja myös muissa neuvoston elimissä, kuten valmistelevissa Coreper-kokouksissa. Neuvoston viralliset kokoukset järjestetään Brysselissä tai Luxemburgissa, mutta puheenjohtajamaa voi järjestää epävirallisia kokouksia myös omassa maassaan.
Neuvoston puheenjohtajamaa edustaa neuvostoa suhteessa muihin EU-toimielimiin. Rooli on erityisen tärkeä tavallisen lainsäätämisjärjestyksen kulussa, jossa EU:n lainsäädännöstä päättämiseen osallistuvat neuvoston lisäksi myös Euroopan parlamentti ja Euroopan komissio, joiden edustajien kanssa neuvoston puheenjohtajamaa neuvottelee niin kutsutuissa trilogitapaamisissa. Hyväksytyt säädökset allekirjoittaa neuvoston puheenjohtajamaan ministeri yhdessä parlamentin puhemiehen kanssa.
Puheenjohtajamaalla ei ole enää juurikaan ulkoisia edustustehtäviä, vaan Lissabonin sopimuksen jälkeen niitä ovat hoitaneet pääsääntöisesti Eurooppa-neuvoston puheenjohtaja ja unionin korkea edustaja.
Aiheesta muualla

Euroopan unionin neuvoston kiertävä puheenjohtajuus neuvoston sivustolla
Puheenjohtajamaiden luettelo neuvoston sivustolla
Eurooppa-neuvoston päätös, tehty 1 päivästä joulukuuta 2009, neuvoston puheenjohtajuuden hoitamisesta (2009/881/EU)
Neuvoston päätös, tehty 1 päivänä tammikuuta 2007, neuvoston puheenjohtajuuden määräytymisjärjestyksestä (2007/5 EY, Euratom)
| n k  Euroopan unionin neuvosto |
| --- | --- | --- |
| Organisaatio |  Puheenjohtaja  Äänestäminen  Pääsihteeristö Pääsihteeri  Coreper  |  |
| Kokoonpanot |  Kilpailukykyneuvosto  Koulutus-, nuoriso-, kulttuuri- ja urheiluneuvosto  Liikenne-, televiestintä- ja energianeuvosto  Maatalous- ja kalastusneuvosto  Oikeus- ja sisäasioiden neuvosto  Talous- ja rahoitusasioiden neuvosto Euroryhmä  Työllisyys-, sosiaalipolitiikka-, terveys- ja kuluttaja-asioiden neuvosto  Ulkoasiainneuvosto Ulkoministerien epävirallinen kokous  Yleisten asioiden neuvosto  Ympäristöneuvosto  |  |
| Rakennukset |  Justus Lipsius  Lex  Europa  |  |